Vilniaus Senvagės gimnazija

Vilniaus Senvagės gimnazija – dieninė, savarankiško mokymosi bendrojo lavinimo mokykla Vilniuje, Širvintų g. 80, vykdanti vidurinio ir papildomo ugdymo programas lietuvių kalba. Įstaigos kodas 190002226. Istorija 1976 m. įkurta Vilniaus 44-oji vidurinė mokykla pradėjo pirmuosius mokslo metus naujame pastate Širvintų gatvėje 80. 1993 m. rugsėjo 1 d. ant Ozo (Saulės kalvos) kalno uždegta šventa ugnis paskelbė, kad mokykla vadinsis Senvagės vardu. Taip mokyklą norėjo pavadinti mokyklos bendruomenė, nes mokykla įsikūrusi Neries upės senosios vagos vietoje. Mokyklos 46 klasėse dirba 18 mokytojų metodininkų, 42 vyr. mokytojai, 28 mokytojai. Nuo 2011 m. tapo Vilniaus Senvagės gimnazija. Direktoriai 1976 m. Kęstutis Margevičius; 1993–2004 m. Birutė Marijona Terminienė; 2005–2024 m. Ana Staniukėnienė; 2024 m. Giedrius Krasauskas. Mokytojai Senvagėje nuo mokyklos įkūrimo dirba vokiečių kalbos mokytoja Filomena Kazanavičienė, fizikos mokytoja Ema Diržienė, lituanistė Lina Giraitienė. Į mokyklą grįžo dirbti buvę ugdytiniai: Daiva Lebednikaitė, Jolanta Ona Dangelienė, A. Ulozienė, S. Butkevičienė, G. Česonytė. Žymūs mokiniai Arūnas Ramanavičius – Sausio 13-osios įvykių dalyvis, valstybinio ordino kavalierius; Ričardas Doveika – kunigas, buvęs Vilniaus Arkikatedros klebonas; Edvardas Kirstukas – kunigas, Katechetų mokyklos direktorius; Jonas Mažeika – diplomatas, kultūros atašė; Ramūnas Cicėnas – Vilniaus Jaunimo teatro aktorius; Dainius Žebrauskas – šokėjas, breiko centro „Skruzdėliukas“ vadovas; Akvilė Zavišaitė – dailininkė; Jurgita Gižaitė - Info TV žurnalistė, laidų vedėja; Darius Burokas – grupės „Foje“ muzikantas; Virginijus Grabliauskas (g. 1972) – šachmatininkas; Andrius Vaitkevičius – TV3 žurnalistas; Jovita Valeikaitė – TV3 žurnalistė; Aida Marteckaitė – dienraščio „Respublika“ žurnalistė; Gytis Jurgelevičius – BTV ir Radiocentro laidų vedėjas; Edgaras Jankauskas – futbolininkas; Vykintas Šeškus – architektas; Giedrius Kadziauskas – Laisvosios rinkos instituto viceprezidentas. Nuorodos Mokyklos svetainė